Príloha č. 1 súťažných podkladov

Opis predmetu zákazky, technické požiadavky, vlastný návrh plnenia

**Prenosný multidetektor plynov s automatizovaným testovacím a kalibračným systémom**

**Všeobecné vymedzenie predmetu zákazky**

Predmetom tejto zákazky je dodávka viackanálového multidetektora plynov, ktorý umožní meranie minimálne štyroch rôznych plynov respektíve pár s automatizovaným testovacím a kalibračným systémom.

**Predmet zákazky**

Multidetektor plynov pre súčasné meranie minimálne štyroch rôznych plynov, resp. pár disponujúci funkciou chýbajúceho pohybu, tzv.„mŕtvy muž“ s automatizovaným testovacím a kalibračným systémom, ktorý umožní hasičským jednotkám meranie možnej prítomnosti nebezpečných látok v priestoroch a súčasne umožní meranie explozívnych látok, plynov a pár.

**Predmet zákazky**

|  |  |  |
| --- | --- | --- |
| **P.Č.** | **Názov kontajnera** | **Množstvo** |
| 1. | Prenosný multidetektor plynov | 248 ks |
| 2. | Kalibračná stanica | 11 ks |
| 3. | Kalibračný plyn | 11 ks |

**Minimálne technické parametre predmetu zákazky:**

|  |  |
| --- | --- |
| **Názov tovaru, typ a jeho špecifikácia** | **Požaduje sa uviesť skutočnú špecifikáciu ponúkaného predmetu zákazky - výrobcu, typové označenie a technické parametre, v prípade číselnej hodnoty uviesť jej skutočnosť. (vlastný návrh plnenia)** |
| 1. **Kompaktný prenosný multidetektor plynov  s automatizovaným testovacím a kalibračným systémom** |  |
| Požadované minimálne technické parametre, funkcionality: |  |
| 1. musí byť viackanálový multidetektor plynov a pár, ktorý umožní súčasné meranie min. 4 rôznych plynov s rýchlou odozvou, 2. musí disponovať štyrmi základnými senzormi: horľavé plyny LEL, O2, CO, H2S a ich kombinácie, 3. odozva senzorov, teda rýchlosť reakcie musí byť maximálne do 15 sekúnd t90, 4. musí umožniť aktivovať/deaktivovať jednotlivé kanály senzorov, 5. všetky kanály senzorov musia byť vybavené alarmom chýbajúceho senzora pre prípad,  že senzor bol odstránený a kanál senzora nie  je vypnutý, 6. multidetektor plynov musí byť schopný zobraziť údaje o horľavých plynoch ako % dolnej hranice výbušnosti (LEL), 7. multidetektor plynov musí zaznamenávať minimálne 400 udalostí, 8. multidetektor plynov musí upozorniť používateľa, na blížiaci sa koniec platnosti kalibrácie jednotlivých senzorov, alebo musí zobrazovať zostávajúci počet dní do ďalšej kalibrácie, 9. multidetektor plynov musí zobraziť dátum poslednej kalibrácie, 10. všetky nastaviteľné parametre prístroja musia  byť chránené používateľom nastaviteľným heslom, 11. multidetektor plynov musí zobraziť typy nainštalovaných senzorov meraných plynov spolu s mernou jednotkou, 12. multidetektor plynov musí disponovať funkciou chýbajúceho pohybu tzv. „mŕtvy muž“, alarm  sa musí aktivovať do 30 sekúnd, 13. musí mať nárazu odolný ochranný kryt, 14. musí mať popruh na krk alebo klip  na pripevnenie na odev hasiča, 15. maximálna prípustná hmotnosť vrátane batérie  250 g, 16. musí sa dať ovládať jednou rukou v rukaviciach protichemického pretlakového plynotesného obleku a tiež v hasičských zásahových rukaviciach, 17. musí byť odolný voči pádu z výšky minimálne   1 meter na pevnú betónovú plochu v zmysle STN EN 61010-1 alebo ekvivalent, 18. multidetektor plynov musí byť schopný prenášať údaje o zariadení a alarme prostredníctvom bezdrôtového pripojenia do iného zariadenia, napríklad do tabletu alebo mobilného telefónu, 19. musí mať integrovaný displej s podsvietením, 20. musí byť vybavený multifunkčnými alarmami (vizuálnym, akustickým aj vibračným), ktoré  je možné v prípade potreby vypnúť, 21. akustický alarm musí mať hodnotu > 95 dB, 22. musí byť vhodný na použitie v prostredí s nebezpečenstvom výbuchu a musí vyhovovať podmienkam podľa Smernice 2014/34/EÚ (ATEX) alebo podľa smernice ATEX Skupiny 2 (povrchový priemysel) kategórie 1G pre použitie  v EEx, Zóna 0, 23. musí byť odolný voči vniknutiu kvapaliny a prachu IP68, 24. prevádzková teplota v minimálnom rozsahu  -10 až +40 °C, 25. rozšírená prevádzková teplota musí byť krátkodobo -40 až +60 °C, 26. nepretržitý prevádzkový čas multidetektora plynov musí byť minimálne 20 hodín pri bežnej izbovej teplote 20 °C, 27. multidetektor plynov musí byť vybavený nabíjateľnou lítiovou batériou prípadne ekvivalent, 28. súčasťou dodávky musí byť samostatne stojaca stolová sieťová nabíjacia stanica – nabíjací dok (230 V), 29. multidetektor plynov musí používateľovi poskytovať minimálne 10-minútové varovanie straty výkonu batérie vo všetkých podmienkach okolia, alarmy spotreby energie musia aktivovať akustický a vizuálny alarm, 30. multidetektor plynov musí disponovať označením CE, potvrdzujúcim, že výrobok je v súlade  s príslušnými právnymi predpismi Európskej únie |  |
| 1. **Kompatibilná kalibračná stanica s kalibračným plynom na multidetektor plynov + príslušenstvo** |  |
| Požadované minimálne technické parametre, funkcionality: |  |
| 1. Kalibračná stanica musí byť kompatibilná s multidetektorom plynov, 2. Kalibračná stanica musí byť schopná ukladať údaje o kalibrácii v pamäti prístroja, 3. kalibračná stanica musí automaticky rozpoznať a kalibrovať multidetektor plynov a zachovať všetky záznamy o kalibrácii o minimálne jednom alebo viacerých detektoroch súčasne, 4. kalibračný plyn musí byť v kovovej tlakovej fľaši, 5. fľaša s kalibračným plynom musí byť kompatibilná s kalibračnou stanicou, 6. kalibračný plyn musí byt určený na kalibráciu senzorov: horľavé plyny LEL, O2, CO, H2S a ich kombinácie, 7. objem fľaše s kalibračným plynom musí byť minimálne 1,5 litra, 8. kalibrácia sa musí dať jednoducho vykonať pomocou užívateľa, bez potreby zásahu odborným servisným strediskom, 9. súčasťou dodávky musí byť návod na použitie a software pre inštaláciu do PC, 10. záznamy dátového protokolu musia obsahovať minimálne dátum, čas a záznam o kalibrovanej hodnote pre každý senzor plynu, 11. potrebné príslušenstvo (napríklad držiak, ventil, prepojovacia hadica) musí byť súčasťou kalibračnej stanice. |  |

**Záruka**

Doba poskytovanej záruky musí byť minimálne 24 mesiacov na všetky komponenty, vrátane senzorov a batérie. Záruka musí začať plynúť odo dňa prevzatia predmetu zákazky kupujúcim pričom rozhodujúcim je dátum uvedený na preberacom a odovzdávacom protokole.

***Ďalšie požiadavky na predmet zákazky pri plnení zmluvy****:*

1. Súčasťou dodávky predmetu zákazky musí byť užívateľská dokumentácia výrobku (návod na použitie, údržbu, servis).
2. Súčasťou dodávky musí byť kvalifikované školenie obsluhy a údržby, zamerané na používanie multidetektora plynov v rozsahu 3 hodín pre 20 osôb na každé krajské riaditeľstvo HaZZ a to v Bratislave, v Trnave, v Trenčíne, v Nitre, v Žiline, v Banskej Bystrici, v Prešove a v Košiciach.
3. Súčasťou dodávky musí byť technický (produktový) list výrobku.
4. Predmet zmluvy musí byť dodaný s kalibrovanými senzormi s príslušným dokladom o poslednej kalibrácii.

Všetky požadované dokumenty musia byť predložené v slovenskom jazyku (akceptovateľný je aj český jazyk).

Pokiaľ sa originálna jazyková mutácia nevyskytuje v slovenskom alebo v českom jazyku, vyžaduje sa úradný preklad do slovenského jazyka.

***Iné požiadavky na predmet zákazky, resp. vlastný návrh plnenia:***

Uchádzač musí spolu s vlastným návrhom plnenia predložiť elektronicky s využitím elektronického prostriedku JOSEPHINE nasledovné:

1. Certifikát výrobku v súlade s EN IEC 60079-0:2018, EN 60079-1:2014, EN 60079-11:2012, EN 60079-29-1:2016 alebo ekvivalent, vydaný akreditovaným orgánom, ktorý vydáva osvedčenie alebo certifikát o posudzovaní zhody výrobkov podľa zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov v znení neskorších predpisov.

2. Potvrdenie o vykonanom teste pádovej odolnosti v zmysle STN EN 61010-1 alebo ekvivalent v súlade s bodom 1.17, test musí byť vykonaný akreditovanou osobou.

**Informácie a požiadavky na predmet zákazky**

Pokiaľ by sa v opise predmetu zákazky nachádzali technické požiadavky, ktoré odkazujú na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby a ak by tým dochádzalo k znevýhodneniu alebo vylúčeniu určitých záujemcov alebo tovarov, tak verejný obstarávateľ dopĺňa takýto odkaz slovami „alebo ekvivalentný“, Uchádzač v takomto prípade vo svojej ponuke môže použiť technické riešenie ekvivalentné, ktoré spĺňa kvalitatívne, úžitkové, funkčné a prevádzkové charakteristiky, ktoré sú nevyhnutné na zabezpečenie účelu, na ktorý sú požadované výrobky určené a to na rovnakej a vyššej úrovni, ako je uvedené v tejto časti súťažných podkladoch, túto skutočnosť však musí preukázať uchádzač.

**Ďalšie informácie:**

1. Miestom plnenia, t.j. miesto dodania predmetu zákazky bude:

Záchranná brigáda HaZZ v Žiline, Bánovská cesta 8111, 010 01 Žilina, centrálny sklad.

1. Maximálna lehota dodania predmetu zákazky je 6 mesiacov od účinnosti kúpnej zmluvy.